Sodba Splošnega sodišča (četrti senat) z dne 7. junija 2011 – Total in Elf Aquitaine proti Komisiji

(Zadeva T-206/06)

„Konkurenca – Omejevalni sporazumi – Trg metakrilatov – Odločba o ugotovitvi kršitve člena 81 ES in člena 53 Sporazuma EGP – Odgovornost za kršitev – Pravica do obrambe – Domneva nedolžnosti – Obveznost obrazložitve – Načelo enakega obravnavanja – Načelo individualizacije kazenskih sankcij – Načelo zakonitosti kazenskih sankcij – Načelo dobrega upravljanja – Načelo pravne varnosti – Zloraba pooblastil – Globe – Določitev odgovornosti za plačilo znotraj skupine družb“

1. Konkurenca – Pravila Skupnosti – Kršitve – Razdelitev – Matična družba in hčerinske družbe – Gospodarska enota – Merila presoje – Domneva o izvajanju odločilnega vpliva matične družbe na hčerinske družbe, ki so stoodstotno v njeni lasti (člena 81 ES in 82 ES; Uredba Sveta št. 1/2003, člen 23(2)) (Glej točke od 45 do 48, 115, 116 in 205.)

2. Konkurenca – Pravila Skupnosti – Kršitve – Razdelitev – Matična družba in hčerinske družbe – Gospodarska enota – Merila presoje – Domneva o izvajanju odločilnega vpliva matične družbe na hčerinske družbe, ki so stoodstotno v njeni lasti – Hčerinska družba v lasti holdniške družbe – Okoliščina, ki ne zadošča za izpodbitje domneve (člena 81 ES in 82 ES; Uredba Sveta št. 1/2003, člen 23(2)) (Glej točke 78, 79 in 85.)

3. Konkurenca – Upravni postopek – Obvestilo o ugotovitvah o možnih kršitvah – Obvezna vsebina – Spoštovanje pravic obrambe – Podjetja lahko podajo svoja stališča o dejstvih, očitkih in okoliščinah, ki jih zatrjuje Komisija (člena 81 ES in 82 ES; Uredba Sveta št. 1/2003, člen 23(2)) (Glej točke od 130 do 133.)

4. Akti institucij – Obrazložitev – Obveznost – Obseg – Odločba o uporabi pravil konkurence – Odločba, ki se nanaša na več naslovnikov – Nujnost zadostne obrazložitve zlasti glede subjekta, ki mora nositi breme kršitve (člena 81 ES in 253 ES) (Glej točki 177 in 178.)

5. Konkurenca – Pravila Skupnosti – Kršitve – Razdelitev – Matična družba in hčerinske družbe – Gospodarska enota – Merila presoje – Domneva o izvajanju odločilnega vpliva matične družbe na hčerinske družbe, ki so stoodstotno v njeni lasti – Razdelitev plačila globe med različne pravne subjekte, ki sestavljajo gospodarsko enoto – Kršitev enotnosti pojma podjetja – Neobstoj (člena 81 ES in 82 ES; Uredba Sveta št. 1/2003, člen 23(2)) (Glej točke od 205 do 209.)

6. Konkurenca – Globe – Znesek – Določitev – Odvračalen učinek – Obveznost upoštevanja že naloženih glob za druga protikonkurenčna dejanja – Neobstoj (člen 81 ES; Uredba Sveta št. 1/2003, člen 23) (Glej točki 297 in 298.)

7. Konkurenca – Globe – Znesek – Določitev – Odvračalen učinek – Upoštevanje velikosti in vseh sredstev sankcioniranega podjetja (člen 81 ES; Uredba Sveta št. 1/2003, člen 23) (Glej točko 303.)

8. Postopek – Predlog za ponoven začetek ustnega postopka – Pogoji dopustnosti – Novi dejavniki, ki imajo lahko odločilen vpliv na odločbo (Poslovnik Splošnega sodišča, člen 62) (Glej točko 306.)

Predmet

Predlog za razglasitev ničnosti člena 1(c) in (d), člena 2(b) in členov 3 in 4 Odločbe Komisije C(2006) 2098 konč. z dne 31. maja 2006 v zvezi s postopkom na podlagi člena 81 ES in člena 53 Sporazuma EGP (zadeva COMP/F/38.645 – metakrilati) ter podredno predlog za spremembo člena 2(b) te odločbe.

Izrek

1. Tožba se zavrne.